**Hozzájárulás szakdolgozathoz/portfólióhoz kapcsolódó adatkezeléshez**

**18. életévét betöltött érintett esetén**

az Európai Parlament és a Tanács (EU) 2016/679 rendelete (a továbbiakban GDPR) 12. cikk (1) bekezdése alapján

Alulírott (név:) ...............................................................; (lakcím:) ........................................ anyja neve:................................. szül. hely és idő: …………………………………., mint adatkezeléssel érintett (a továbbiakban **érintett**) **a jelen nyilatkozat aláírásával hozzájárulok ahhoz, hogy** az adatkezelő ….. témájú **szakdolgozat/portfólió (a továbbiakban szakdolgozat) megírása céljából kezelje az alábbi adataimat[[1]](#footnote-1):** ..............................................................................

**Adatkezelő:** az Eötvös Loránd Tudományegyetem (1053 Budapest, Egyetem tér 1-3.) szakdolgozatot író hallgatója, (neve:) .............................................................................. ; e-mail címe: ……………………@student.elte.hu (a továbbiakban **hallgató**), a **szakdolgozat benyújtásától kezdődően a tanulmányi folyamatokban az ELTE illetékes Tanulmányi Hivatala** (kapcsolattartó:<https://www.elte.hu/tanulmanyi_hivatalok>), **a repozitóriumban** történő kezelés vonatkozásában az **ELTE Egyetemi Könyvtár és Levéltár** (kapcsolattartó: editadmin@lib.elte.hu).

Adatfeldolgozó[[2]](#footnote-2): az egyetem elektronikus tanulmányi rendszerének (NEPTUN) üzemeltetője (Campus Codeworks Zrt).

Adattovábbításra és automatizált döntéshozatalra[[3]](#footnote-3) nem kerül sor.

Tudomásul veszem, hogy ha szakdolgozatban szereplő személyes adataim nyilvánosságra hozatalához nem járulok hozzá, a szakdolgozat titkosításra kerül. Az általam a szakdolgozat megírásához (pl. kérdőíven, hangfelvételen) megadott és a titkosított szakdolgozatban szereplő személyes adataimat – a különleges személyes adatokat is beleértve – az adott kar Tanulmányi Hivatalának munkatársai, a témavezető(k)/szakmódszertani oktató, a bírálók, a záróvizsgabizottsági tagok, az indokolt számban kijelölt könyvtári adminisztrátorok és a titkosítás felülvizsgálatára a dékán által kijelölt személy megismerheti.

Amennyiben hozzájárulok, hogy a személyes adataimat tartalmazó szakdolgozat nyilvános legyen, akkor a szakdolgozat védése nyilvános és az online nyilvános felületen hozzáférhető[[4]](#footnote-4).

**A különleges adatokra is kiterjedően hozzájárulok[[5]](#footnote-5), hogy**

A) a személyes adataimat kizárólag a szakdolgozat elkészítéséhez használják fel. Ebben az esetben személyes adataim nem jelennek meg a szakdolgozatban.

B) a személyes adataim megjelenjenek a szakdolgozatban, feltéve, hogy a szakdolgozat titkosított lesz.

C) a személyes adataimat tartalmazó szakdolgozat online nyilvánosan, például az ELTE szakdolgozati gyűjteményében megjelenjen.

Tudomásul veszem, hogy hozzájárulásomat bármikor visszavonhatom, különösen a kapcsolattartó részére küldött e-mailben. A hozzájárulás visszavonása nem érinti a visszavonás előtt a hozzájárulás alapján végrehajtott adatkezelés jogszerűségét.

A szakdolgozat benyújtását követően az adatkezelés a **GDPR 6. cikk (1) bekezdés e) pontja alapján közérdekű feladat végrehajtása** érdekében szükséges, a nemzeti felsőoktatásról szóló 2011. évi CCIV. törvény (Nftv.) szabályai szerint. Én, mint érintett, jogosult vagyok arra, hogy a saját helyzetemmel kapcsolatos okokból **bármikor tiltakozzak** személyes adataim fenti kezelése ellen. Tiltakozásom esetén az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érdekeimmel, jogaimmal és szabadságaimmal szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak (továbbiakban: tiltakozási jog).

A hozzájáruló nyilatkozatok őrzésének jogalapja a GDPR 6. cikk (1) e) pontja, hogy az Egyetem igazolni tudja közérdekű feladatellátásának jogszabályi megfelelőségét, az adatkezelés jogszerűségét a GDPR 5. cikk (2) bekezdésében foglaltak szerint. Én, mint érintett, fentebb részletezett tiltakozási jogommal élhetek.

**Az adatkezelés időtartama**: a hallgatói jogviszony megszűnésére vonatkozó bejelentéstől számított nyolcvan év (ld. Nftv. 3. sz. melléklete I/B. 3. pontja). Amennyiben a személyes adatom a szakdolgozatban megjelenik, a hozzájáruló nyilatkozatomat tartalmazó dokumentum a titkos kezelés szabályai szerint kerül megőrzésre. Minden más esetben a szakdolgozat alapjául szolgáló hangfelvételek, kérdőívek, hozzájáruló nyilatkozatom a szakdolgozat sikeres védését vagy a védésre rendelkezésre álló időtartam eredménytelen lejártát követően megsemmisítésre kerülnek.

**Az engem megillető jogosultságok** (részletesen: <https://adatvedelem.elte.hu/erintettjogai>**) az alábbiak:**

1. **az átlátható tájékoztatáshoz való jog** – jelen tájékoztatóval az adatkezelő információt nyújt az adatkezelés körülményeiről, vagyis többek közt arról, hogy személyes adataimat ki, milyen célból, milyen alapon és meddig kezeli, valamint, hogy engem az adatkezeléssel összefüggésben milyen jogok illetik meg, és az adatkezelésre vonatkozó kérdéseimmel, panaszommal kihez fordulhatok;
2. **a személyes adataimhoz való hozzáférés joga** – bármikor megkérdezhetem az adatkezelőtől, hogy személyes adataim kezelése folyamatban van-e, az adatkezelésről teljes körű tájékoztatást kérhetek, továbbá kérhetem, hogy személyes adataimról másolatot kapjak;
3. **személyes adataim helyesbítéséhez való jog** – kérhetem, hogy az adatkezelő a pontatlan személyes adataimat javítsa ki, vagy ha hiányosak, azokat egészítse ki;
4. **személyes adataim törléséhez való jog** – kérhetem, hogy személyes adataimat az adatkezelő törölje;
5. **az adatkezelés korlátozásához való jog** – kérhetem (pl. jogi igények előterjesztése, érvényesítése vagy védelme érdekében), hogy személyes adataimat az adatkezelő csak tárolja, és más módon ne kezelje;
6. **a helyesbítésről, törlésről vagy adatkezelés-korlátozásról tájékoztatott címzettek személyére vonatkozó tájékoztatás** **–** kérésemre az adatkezelő tájékoztat a hivatkozott címzettekről;
7. **adathordozhatósághoz való jog** **–** kérhetem, hogy az általam az adatkezelő rendelkezésére bocsátott személyes adataimat tagolt, széles körben használt, géppel olvasható formátumban megkapjam az adatkezelőtől, vagy – ha ez technikailag megvalósítható – az adatkezelő azokat egy másik adatkezelőnek továbbítsa. Ez a jog csak a hozzájárulás vagy szerződés alapján kezelt adatok vonatkozásában illet meg, feltéve, hogy az adatkezelés automatizált eszközökkel történik;
8. **tiltakozáshoz való jog** **–** haaz adatkezelés jogalapja jogos érdek vagy az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, bármikor tiltakozhatok személyes adataim kezelése ellen;
9. **automatizált döntéshozatal elleni fellépéshez való jog** **–** kérhetem, hogy ne terjedjen ki rám a döntés hatálya.
10. **jogorvoslathoz való jog** **–** jogaim megsértése esetén az ELTE adatvédelmi tisztviselőjéhez vagy a Nemzeti Adatvédelmi és Információszabadság Hatósághoz vagy bírósághoz fordulhatok.

**Hová fordulhatok, ha jogorvoslattal szeretnék élni, vagy ha kérdésem van?**

Az Egyetem adatvédelmi tisztviselőjéhez

Adatvédelmi Iroda

1056 Budapest, Szerb u. 21-23.

Email: adatvedelem@elte.hu

További jogorvoslati lehetőségek:

A Nemzeti Adatvédelmi és Információszabadság Hatóság (NAIH)

1363 Budapest, Pf. 9.

Honlap: [www.naih.hu](http://www.naih.hu)

Tel.: +36-1-391-1400

Bíróság

Magyarországon a pert - az érintett választása szerint - az érintett lakóhelye vagy tartózkodási helye szerinti törvényszék előtt is megindíthatja.

Kijelentem, hogy a fenti tájékoztatást tudomásul vettem, a megadott linken részletezett érintetti jogaimat, jogorvoslati lehetőségeimet megismertem, és jelen hozzájárulás megadása részemről önkéntesen történt.

**Kelt:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **érintett aláírása**

1. Különleges személyes adatok: GDPR 9. cikk (1): A faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok; [↑](#footnote-ref-1)
2. adatfeldolgozó: az a természetes személy (ember) vagy jogi személy, közhatalmi szerv, ügynökség vagy bármely egyéb szerv, aki/amely az adatkezelő nevében személyes adatokat kezel; [↑](#footnote-ref-2)
3. automatizált döntéshozatal: olyan, automatizált adatkezelésen alapuló döntés, amely az érintettre vonatkozó egyes személyes jellemzők kiértékelésén alapul, és amely rá nézve joghatással jár vagy őt hasonlóan jelentős mértékben érinti, mint például egy online hitelkérelem automatikus elutasítása vagy emberi beavatkozás nélkül folytatott online munkaerő-toborzás; [↑](#footnote-ref-3)
4. Nemzeti felsőoktatásról szóló 2011. évi CCIV. törvény (Nftv.) 50. § (6) bek. [↑](#footnote-ref-4)
5. személyes adatok kezeléséhez a GDPR 6. cikk (1) bekezdés a) pontja szerinti hozzájárulás, a különleges személyes adatok esetében emellett a GDPR 9. cikk (2) a) pontja szerinti kifejezett hozzájárulás szükséges; [↑](#footnote-ref-5)